6.1. pielikums
iepirkuma “Tilta pār Sudu pie Dārziņiem, Mālpils pagastā pārbūves projekta dokumentācijas izstrāde un autoruzraudzība” (identifikācijas Nr. SNP 2026/100) nolikumam



Autoruzraudzības līgums Nr. ___________



Siguldā	Līguma datums ir tā elektroniskās parakstīšanas datums

Siguldas novada pašvaldība, reģistrācijas Nr.90000048152, juridiskā adrese: Pils iela 16, Sigulda, Siguldas novads, LV-2150, tās izpilddirektors/a, kurš/a rīkojas saskaņā ar Siguldas novada pašvaldības domes 2023.gada 18.maija saistošajiem noteikumiem Nr.8 “Siguldas novada pašvaldības nolikums” (protokols Nr.7, 1.§), (turpmāk – Pasūtītājs), no vienas puses, un 
_____________________________ ___________________________, reģistrācijas Nr. ___________________, juridiskā adrese: _______________________, tās ___________________________ personā, kurš rīkojas saskaņā ar ________________________, (turpmāk – Izpildītājs), no otras puses, katrs atsevišķi turpmāk līguma tekstā saukts arī – Līdzējs, abi kopā – arī Līdzēji, pamatojoties uz Siguldas novada pašvaldības rīkotā iepirkuma “Tilta pār Sudu pie Dārziņiem, Mālpils pagastā pārbūves projekta dokumentācijas izstrāde un autoruzraudzība” (identifikācijas Nr. SNP 2026/100), (turpmāk – Iepirkums), rezultātiem un Izpildītāja iesniegto piedāvājumu, noslēdz šādu līgumu, (turpmāk – Līgums):
l. LĪGUMA PRIEKŠMETS
1.1. Izpildītājs apņemas veikt __________________________________ (turpmāk – Būvobjekts) būvdarbu autoruzraudzību (turpmāk – Pakalpojums), ievērojot Līguma noteikumus un normatīvu prasības, t.sk. Ministra kabineta 2014. gada 19. augusta noteikumus Nr. 500 “Vispārīgie būvnoteikumi”.
1.2. Izpildītājs noslēdzot šo Līgumu, nodrošina Pakalpojuma  mērķa sasniegšanu – Būvprojekta (gan atsevišķu tā daļu, gan to savstarpējās atbilstības, gan Būvprojekta satura kopumā) autoruzraudzību līdz būves nodošanai ekspluatācijā, nepieļaujot būvdarbu dalībnieku patvaļīgas atkāpes no akceptētā Būvprojekta, kā arī normatīvo aktu un standartu pārkāpumus Būvobjekta būvdarbu gaitā.
1.3. Izpildītāja  pienākums ir nodrošināt Būvprojekta atbilstošu realizāciju dabā, ja nepieciešams, dodot norādījumus būvdarbu vadītājam un būvuzraugam, paredzēto Būvprojekta risinājumu īstenošanai. Izpildītājs ir atbildīgs par Pasūtītājam nodarītajiem zaudējumiem, kas radušies Izpildītāja  bezdarbības vai vainas dēļ.
1.4. Pasūtītājs un Izpildītājs vienojas, ka šis Līgums, saskaņā ar Izpildītāja iesniegto piedāvājumu Iepirkumā, tiek noslēgts vienlaicīgi ar Būvobjekta būvdarbu līgumu.

2. LĪGUMCENA UN NORĒĶINU KĀRTĪBA
2.1. Par kvalitatīvi sniegtu Līgumā noteikto Pakalpojumu (Būvdarbu autoruzraudzību) Pasūtītājs maksā Izpildītājam Pakalpojumu līgumcenu (turpmāk – Līgumcena) saskaņā ar Iepirkuma Finanšu piedāvājumu ________ EUR (___________ euro un __ centi) apmērā bez pievienotās vērtības nodokļa, pievienotās vērtības nodoklis EUR (___________ euro un __ centi) apmērā, Līgumcena kopā ar pievienotās vērtības nodokli ir EUR (___________ euro un __ centi).
2.2. Līdzēji vienojas par šādu samaksas  kārtību:
2.2.1. maksājumi par Pakalpojumu Izpildītājam tiek veikti vienu reizi mēnesī, maksājot Līgumcenas proporcionālo daļu atbilstoši izpildītajiem būvdarbiem Būvobjektā, kur kopējā summa nepārsniedz 80% no Līgumcenas. 
Maksājumi tiks izdarīti uz Izpildītāja norādīto kontu 10 (desmit) darba dienu laikā pēc abpusēji parakstīta pieņemšanas-nodošanas akta saņemšanas un uz tā pamata izrakstīta rēķina iesniegšanas Pasūtītājam.
2.2.2. atlikušie 20% no Līgumcenas tiek samaksāti 15 (piecpadsmit) darba dienu laikā pēc Būvobjekta pieņemšanas ekspluatācijā, kad institūcija, kura pilda būvvaldes funkcijas, izdarījusi BIS atzīmi par būvdarbu pabeigšanu un Līdzēji parakstījuši Līguma 5.2.punktā paredzēto aktu, uz kura pamata Pasūtītājam ir izrakstīts un iesniegts rēķins. Maksājums tiek veikts uz Izpildītāja norādīto norēķinu kontu rēķinā.
2.3. Rēķinu formāts un iesniegšanas kārtība:
2.3.1. Izpildītājs sagatavo grāmatvedības attaisnojuma dokumentus elektroniskā formātā (turpmāk – Elektronisks rēķins) XML formātā un nosūta uz pašvaldības e-adreses apakšadresi – EREKINI@90000048152.  Rēķina “Piezīmēs” norādīt iestādes vai struktūrvienības kods vai nosaukums. Str. ____ – ________________________;
2.3.2. Līgumā noteiktā kārtībā iesniegts Elektroniskais rēķins nodrošina Pusēm Elektroniskā rēķina izcelsmes autentiskumu un satura integritāti;
2.3.3. Elektroniskā rēķina apmaksas termiņu skaita no dienas, kad Izpildītājs, atbilstoši Rēķinu iesniegšanas norādītajai informācijai par Elektroniskā rēķina formātu, ir iesniedzis Pasūtītājam Elektronisko rēķinu, ar nosacījumu, ka Izpildītājs ir iesniedzis pareizi, atbilstoši Līguma nosacījumiem, aizpildītu Elektronisko rēķinu un Pasūtītājs to ir pieņēmis apmaksai.
2.4. Avansa maksājums šī Līguma ietvaros netiek paredzēts.
2.5. Gadījumā, ja Būvobjekta būvdarbu kopējais ilgums no Izpildītāja neatkarīgu iemeslu, dēļ, tiek pagarināts, Līdzēji rakstveidā vienojas par Pakalpojuma izpildes termiņa pagarināšanu.

3. LĪDZĒJU TIESĪBAS UN PIENĀKUMI
3.1. Izpildītājs Pakalpojumu veic Būvobjektā visā būvdarbu periodā, nodrošinot uzraudzību un kontroli atbilstoši būvniecību reglamentējošajiem normatīvajiem aktiem un būvdarbu atbilstību Būvprojektam. Veicot Pakalpojumu, Izpildītājs nodrošina Būvprojekta autentisku realizāciju dabā, nepieļaujot patvaļīgas atkāpes no Būvprojekta, kā arī nepieļaujot Latvijas Republikas būvnormatīvu un citu normatīvo aktu pārkāpumus būvdarbu gaitā.
3.2. Pakalpojums tiek veikts neatkarīgi no Pasūtītāja vai būvuzņēmēja pieprasījuma, informējot būvniecības procesā ieinteresētās puses par Pakalpojumu veikšanu noteiktās dienās. Nepieciešamības gadījumā Pasūtītājs vai būvuzņēmējs ir tiesīgs izsaukt Izpildītāju uz Būvobjektu, par to brīdinot ne vēlāk kā 48 stundas iepriekš.
3.3. Veicot Pakalpojumu, Izpildītājs izmanto savu darbaspēku un tehniskos līdzekļus.
3.4. Izpildītāja pienākumi un tiesības: 
3.4.1. nodrošināt Būvobjekta apsekojuma rezultātu ierakstīšanu autoruzraudzības žurnālā visā Līguma darbības laikā ne retāk kā reizi nedēļā;
3.4.2. pieprasīt iesniegt izvērtēšanai būvdarbu veicēja izstrādātos risinājumus un informāciju par lietotajām konstrukcijām, iekārtām, materiāliem;
3.4.3. pārbaudīt, vai Būvobjektā ir Būvprojekta un būvdarbu izpildes dokumentācija;
3.4.4. pārbaudīt būvdarbu secības un kvalitātes atbilstību Būvprojektam, darbu veikšanas projektam, kā arī normatīvo aktu prasībām;
3.4.5. laikus pārbaudīt Būvobjekta būvē lietoto konstrukciju, tehnoloģisko un citu iekārtu, būvizstrādājumu un materiālu atbilstību Būvprojektam un nepieļaut neatbilstošu konstrukciju, tehnoloģisko un citu iekārtu, būvizstrādājumu un materiālu iestrādāšanu Būvobjektā, ja tie nav pilnvērtīgi aizstājēji Būvprojektā paredzētajiem, kā arī piedalīties būvkonstrukciju, segto darbu un citu izpildīto būvdarbu pieņemšanā;
3.4.6. ierosināt institūcijai, kura izdevusi atbildīgā būvdarbu vadītāja būvprakses sertifikātu, tā anulēšanu vai apturēšanu, ja Izpildītāja  norādījumi par konstatēto atkāpju un pārkāpumu novēršanu nav izpildīti noteiktajos termiņos;
3.4.7. vienpusēji atkāpties no Līguma, ja Pasūtītājs neievēro Būvprojekta izstrādātāja prasību pārtraukt būvdarbus, un ierosināt Būvvaldei atcelt būvatļauju, par ko Būvprojekta izstrādātājs rakstiski paziņo Pasūtītājam;
3.4.8. ziņot Būvvaldei, ja būvdarbu veicējs neievēro Izpildītāja  pamatotās prasības, kā arī ja konstatētas patvaļīgas atkāpes no Būvprojekta;
3.4.9. būvdarbu gaitā pārbaudīt Būvobjekta arhitektonisko apjomu atbilstību Būvprojekta arhitektūras risinājumiem;
3.4.10. uz Pasūtītāja uzdotajiem jautājumiem būvdarbu laikā Izpildītājs atbild un Pasūtītāja uzdotos labojumus būvprojektā veic bez kavēšanās, bet ne vēlāk kā 5 (piecu) darbadienu laikā no Pasūtītāja jautājuma vai uzdevuma saņemšanas, ja Pasūtītājs nav noteicis citu termiņu;
3.4.11. veiktās izmaiņas, atbilstoši Būvniecības likumam un normatīvu prasībām,  Izpildītājs ievieto BIS un saskaņo iesaistītajās institūcijās;
3.4.12. neprasot papildus samaksu, nekavējoši veikt korekcijas un papildinājumus Būvprojektā, ja būvdarbu laikā Būvprojektā tiek konstatētas neatbilstības faktiskajai situācija dabā vai neatbilstība Latvijas Republikas attiecīgajiem normatīvajiem aktiem, t.sk. Latvijas būvnormatīviem;
3.4.13. Izpildītājs nodrošina nepārtrauktu Līguma izpildi Būvobjekta celtniecības laikā;
3.4.14. piedalīties būves pieņemšanā ekspluatācijā;
3.4.15. iesniegt Pasūtītājam, Būvniecības valsts kontroles birojam vai citām būvniecību uzraugošajām institūcijām motivētu rakstisku pieprasījumu pārtraukt būvdarbus, ja konstatētas patvaļīgas atkāpes no Būvprojekta vai netiek ievērotas Latvijas būvnormatīvu, vai darba aizsardzības normatīvu prasības; 
3.4.16. brīdināt Pasūtītāju par neparedzētiem apstākļiem, kuri var ietekmēt būvdarbu procesu saistībā ar Pakalpojuma veikšanu un sniegt priekšlikumus par iespējamiem risinājumiem 12 (divpadsmit) stundu laikā;
3.4.17. piedalīties būvsapulcēs reizi nedēļā.
Būvsapulces darba kārtība, klātesošie dalībnieki un pieņemtie lēmumi tiek fiksēti protokolā un tie ir saistoši Līdzējiem un tiem ir pienākums nodrošināt savu pārstāvju piedalīšanos būvsapulcē. Izpildītājam jānodrošina attiecīgās Būvprojekta sadaļas vadītāja piedalīšanos būvsapulcē pēc Pasūtītāja vai būvnieka pieprasījuma. 
Ja kādas personas neierašanās rezultātā rodas Līguma izpildes kavējumi vai traucējumi, par tiem atbild Līdzējs, kuras intereses šī persona pārstāv. 
Izpildītājam  papildus 2014. gada 19. augusta Ministru kabineta noteikumu Nr.500 “Vispārīgie būvnoteikumi” 113. punktā noteiktajam, jāierodas uz Būvsapulci vismaz vienu reizi nedēļā līdz objekta nodošanai ekspluatācijā.
3.4.18. Gadījumā, ja Izpildītāja personāla pārstāvis/-ji neierodas uz būvsapulci Pasūtītājam atbilstoši Līguma 3.4.17. punktā noteiktajam, tad Pasūtītājam ir tiesības pieprasīt Izpildītājam maksāt līgumsodu 0,3% apmērā no Līgumcenas par katru kavējuma reizi, bet ne vairāk par 10 (desmit) % no Līgumcenas. Iepriekš minētajā gadījumā līgumsodu ietur no sekojošā rēķina.  
3.5. Pasūtītāja pienākumi un tiesības:  
3.5.1. nodrošināt Izpildītāja pārstāvju piekļūšanu Būvobjektam visā šī Līguma izpildes laikā;
3.5.2. nodrošināt Izpildītāju ar nepieciešamo dokumentāciju Pakalpojuma izpildei Līguma darbības laikā un saskaņot šādas neierobežotas Izpildītāja tiesības ar būvniekiem;
3.5.3. izvirzīt pretenzijas par Pakalpojuma sniegšanu, ja tā pilnīgi vai daļēji neatbilst šī Līguma nosacījumiem vai normatīviem;
3.5.4. par tikšanos Būvobjektā Pasūtītājam jāinformē Izpildītājs 2 (divas) darbdienas iepriekš;
3.5.5. pieņemt no Izpildītāja tā kvalitatīvi veikto Pakalpojumu;
3.5.6. norēķināties ar Izpildītāju par Pakalpojumu Līgumā noteiktajā kārtībā;
3.5.7. pārtraukt noslēgto Līgumu ar Izpildītāju Līguma 7. sadaļā noteiktajos gadījumos.
3.6. Pasūtītājam ir tiesības veikt Līguma izpildes kontroli, pieaicinot arī jomas sertificētus speciālistus.
3.7. Izpildītājam ir pienākums Līguma izpildei nodrošināt iepirkuma piedāvājumā norādītos apakšuzņēmējus un speciālistus.
Ja tādu iemeslu dēļ, kas atrodas ārpus Izpildītāja ietekmes, rodas nepieciešamība aizstāt Piedāvājumā norādīto apakšuzņēmēju vai speciālistu, Izpildītājs nekavējoties nodrošina citu apakšuzņēmēju vai speciālistu ar līdzvērtīgu vai augstāku kvalifikāciju. 
3.8. Līgumā izpildē iesaistītā personāla un apakšuzņēmēja nomaiņa var notikt tikai saskaņā ar Publisko iepirkumu likuma 62. pantā minēto.




4. LĪDZĒJU ATBILDĪBA
4.1. Izpildītājs ir atbildīgs par Pasūtītājam vai būvuzņēmējam nodarītajiem zaudējumiem, kas radušies viņa bezdarbības vai vainas dēļ.
4.2. Izpildītājs ir atbildīgs ne tikai par Būvobjekta izmaiņu projektu, bet uzņemas atbildību par visu Būvprojektu kopumā. 
4.3. Līdzēji ir savstarpēji atbildīgi par līgumsaistību nepildīšanu vai nepienācīgu izpildi, kā arī atlīdzina otram Līdzējam šajā sakarā radušos zaudējumus.

5. DARBU NODOŠANA UN PIEŅEMŠANA
5.1. Izpildītājam ir pienākums ievērot konfidencialitāti attiecībā uz Pasūtītāja vai būvuzņēmēja iesniegto informāciju un dokumentāciju. 
Izpildītājs šo informāciju un dokumentāciju ir tiesīgs izmantot tikai šajā Līgumā noteiktā Pakalpojuma veikšanai. 
Izpildītājs apņemas šo informāciju un dokumentāciju neizpaust trešajām personām, kuras nav saistītas ar Būvobjekta būvdarbu veikšanu vai uzraudzību.
5.2. Līguma izpildi no Izpildītāja puses apliecina Līdzēju parakstīts galīgais pieņemšanas-nodošanas akts un būves pieņemšana ekspluatācijā.
Izpildītājs iesniedz Pasūtītājam parakstīšanai no savas puses parakstītu galīgo pieņemšanas-nodošanas aktu pēc pilnīgas visu Līgumā noteikto saistību izpildes. 
Pasūtītājs 5 (piecu) darba dienu laikā pēc galīgā pieņemšanas-nodošanas akta saņemšanas paraksta to vai rakstiski iesniedz Izpildītājam motivētu atteikumu pieņemt Pakalpojumu.
5.3. Pie izpildītā Pakalpojuma vai tā daļas pieņemšanas Pasūtītājs ir tiesīgs pēc saviem ieskatiem veikt izpildīto saistību pārbaudi, lai pārliecinātos par atbilstību Līgumam, ja nepieciešams, pieaicinot ekspertus vai citus speciālistus. 
Pasūtītājs ir tiesīgs nepieņemt izpildīto Pakalpojumu, ja konstatē, ka tas ir izpildīts nekvalitatīvi vai nepilnīgi, ja tas neatbilst Līgumam, vai ja iztrūkst kāds no nepieciešamajiem dokumentiem. Šādā gadījumā, Pasūtītājam nav pienākums maksāt šī Līguma 8.2. punktā noteikto līgumsodu, par samaksas termiņa kavējumu.

6. LĪGUMA IZPILDES TERMIŅŠ, GROZĪJUMU IZDARĪŠANA LĪGUMĀ
6.1. Līgums stājas spēkā ar tā parakstīšanas brīdi un ir spēkā līdz saistību pilnīgai izpildei. Autoruzraudzība veicama no būvdarbu uzsākšanas brīža līdz objekta nodošanai ekspluatācijā. 
6.2. Izpildītājs apņemas uzsākt Pakalpojuma sniegšanu ar Līguma parakstīšanas brīdi. 
6.3. Līgums var tikt pagarināts noslēdzot par to atsevišķu rakstisku vienošanos.
6.4. Līgumu var grozīt vai papildināt, Līdzējiem par to vienojoties rakstveidā, un grozījumi vai papildinājumi Līgumā stājas spēkā, ja rakstveida vienošanos ir parakstījušas abi Līdzēji. 
Visi rakstiski dokumenti, kas noformēti ar atsauci uz Līgumu vai saistībā ar Līgumu (grozījumi, papildinājumi, akti u.tml.), ir uzskatāmi par Līguma pielikumiem un tā neatņemamām sastāvdaļām.
6.5. Ja Līguma izpildes laikā ir radušies apstākļi, kas neizbēgami aizkavē Pakalpojuma izpildi, Izpildītājam ir nekavējoties rakstiski jāpaziņo Pasūtītājam par aizkavēšanās faktu, par tā iespējamo ilgumu un iemesliem. 
Pēc Izpildītāja paziņojuma saņemšanas, Pasūtītājam ir jānovērtē situācija un, ja nepieciešams, jāpagarina Izpildītāja saistību izpildes termiņš, kas jāakceptē abiem Līdzējiem ar Līguma grozījumiem.
7. LĪGUMA LAUŠANA
7.1. Līdzējiem ir tiesības lauzt līgumu pirms Pakalpojuma izpildes savstarpēji par to vienojoties.
7.2. Pasūtītājam ir tiesības Līgumu lauzt vienpusējā kārtā par to rakstveidā 10 (desmit) dienas iepriekš rakstveidā brīdinot Izpildītāju:
7.2.1. ja Izpildītājs nepilda Līgumā noteiktās saistības un 10 (desmit) dienu laikā no Pasūtītāja paziņojuma saņemšanas dienas nav novērsis konstatēto Līgumā noteikto saistību izpildes nepilnību;
7.2.2. ja Izpildītājs neievērto Būvprojekta vai normatīvu prasības;
7.2.3. Ja Izpildītājs zaudē Pakalpojuma sniegšanai nepieciešamās licences vai sertifikātus; 
7.2.4. ja Izpildītājs nesadarbojas ar Pasūtītāju un/vai būvuzņēmēju, kad netiek sniegta Būvobjektā nepieciešamā aktuālā informācija ilgāk kā 3 (trīs) darbdienu laikā; 
7.2.5. ja Izpildītājs Pakalpojumu neuzsāk Līgumā noteiktajā termiņā vai, ja Izpildītājs ir pieļāvis Pakalpojuma izpildes termiņu neievērošanu;
7.2.6. ja netiek nodrošināta Izpildītāja pārstāvja piedalīšanās būvsapulcē;
7.2.7. jebkurā Līguma izpildes stadijā noskaidrojas, ka Izpildītājs nav spējīgs izpildīt Līgumā noteiktās saistības kopumā vai kādā to daļā, un ir radušās pamatotas šaubas par tā spējām pildīt ar Līgumu uzņemtās saistības;
7.2.8. Izpildītājs bankrotē vai tā darbība tiek izbeigta vai pārtraukta kādu citu svarīgu iemeslu dēļ (piemēram, maksātnespējas ierosināšana);
7.2.9. Līgumu nav iespējams izpildīt, jo Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (Starptautisko un Latvijas Republikas nacionālo sankciju likuma 111.panta trešā daļa).
7.3. Izpildītājam ir tiesības vienpusēji atkāpties no Līguma, par to rakstiski paziņojot 10 (desmit) dienas iepriekš gadījumos, ja:
7.3.1. Pasūtītājs ir devis rīkojumus Izpildītājam, kuru izpildei ir jāpārkāpj Latvijas Republikas normatīvus (ir bijusi par iemeslu Pakalpojuma neatbilstībai Līguma noteikumiem);
7.3.2. Pasūtītāja darbība tiek izbeigta vai pārtraukta;
7.3.3. netiek saņemta samaksa Līgumā paredzētajos termiņos un apmērā.
7.4. Līguma 7.2. punktā minētajos gadījumos, Līgums ir uzskatāms par izbeigtu 3.(trešajā) dienā no Pasūtītāja paziņojuma nosūtīšanas dienas Izpildītājam par vienpusēju atkāpšanos no Līguma.
7.5. Izpildītājs 10 (desmit) dienu laikā, no Pasūtītāja paziņojuma par vienpusēju atkāpšanos no Līguma saņemšanas dienas, samaksā Pasūtītājam līgumsodu saskaņā ar Līguma noteikumiem.
7.6. Ja Pasūtītājs nokavē maksājumu vai apgrūtina vai liedz Izpildītājam Līgumā noteikto saistību izpildi, Izpildītājs var vienpusēji atkāpties no Līguma – ar nosacījumu, ka Pasūtītājs 10 (desmit) dienu laikā, no attiecīga Izpildītāja paziņojuma saņemšanas dienas, nav veicis maksājumu Izpildītājam vai novērsis šķēršļus Izpildītāja Līgumā noteikto saistību izpildei.
7.7. Rakstiski vienojoties, Līdzēji ir tiesīgi lauzt Līgumu kāda cita iemesla dēļ.  
7.8. Līguma izbeigšana neatbrīvo Līdzējus no tām savstarpējām finansiālām un citām no šī Līguma izrietošām saistībām, kas radušās Līguma darbības laikā un nav tikušas nokārtotas līdz Līguma izbeigšanai.
8. LĪGUMSODI
8.1. Pasūtītājam ir tiesības piemērot Izpildītājam līgumsodu līdz 10% (desmit procentiem) no Līguma kopējās summas:
8.1.1. Par katru reizi, kad Izpildītājs nav ieradies Būvobjektā, Pasūtītāja norādītājā laikā, to fiksējot būvsapulces protokolā: 70,00 EUR (septiņdesmit euro, 00 centu) apmērā.
8.1.2. Par katru būvprojekta izmaiņu, kas nepieciešama, lai labotu būvprojekta kļūdu, kas radusies Izpildītāja vainas dēļ, ja konkrētais līgumsods nav piemērots projektēšanas līguma ietvaros: 300,00 EUR (trīs simti euro, 00 centi) apmērā.
8.1.3. Ja Izpildītājs darbos iesaista apakšuzņēmēju vai speciālistu, kurš nebija norādīts Izpildītāja piedāvājumā iepirkumam un nav rakstiski saskaņots ar Pasūtītāju: 1% (viena procenta) apmērā no Līguma kopējās summas. Ja šāds pārkāpums tiek konstatēts atkārtoti, Pasūtītājs var prasīt no Izpildītāja līgumsodu 3% (trīs procentu) apmērā no Līguma kopējās summas par katru atkārtotu pārkāpumu.
8.1.4. Par jebkuru Pasūtītāja konstatēto gadījumu, kad Izpildītājs nav veicis Līgumā paredzētos pienākumus un ja par konkrēto gadījumu jau nav piemērots līgumsods Līguma ietvaros: 100,00 EUR (viens simts euro, 00 centi) apmērā par katru gadījumu.
8.1.5. Ja Izpildītājs aizkavē Līgumā paredzēto Pakalpojuma uzsākšanas termiņu vai nepilda ar Līgumu uzņemtās saistības: 0,2% (vienas piektās daļas no procenta) apmērā no Līguma kopējās summas par katru nokavēto dienu.
8.1.6. Ja Pasūtītājs vienpusēji atkāpjas no Līguma 7.2.1.-7.2.9.punktos minēto iemeslu dēļ.
8.2. Ja Pasūtītājs neveic Izpildītājam maksājumu Līgumā noteiktajā termiņā, Izpildītājam ir tiesības prasīt no Pasūtītāja līgumsodu 0,2% (vienu piekto daļu procenta) apmērā no laikā nesamaksātās summas par katru nokavēto dienu, bet kopā ne vairāk kā 10% (desmit procenti) no laikā nesamaksātās summas.
8.3. Ja nokavēts kāds no Līgumā noteiktajiem termiņiem, līgumsods tiek aprēķināts par periodu, kas sākas nākamajā dienā pēc Līgumā noteiktā saistību izpildes termiņa un ietver dienu, kurā saistības izpildītas.
8.4. Līdzējiem ir pienākums Līgumsodu samaksāt 5 (piecu) darba dienu laikā no attiecīga rēķina saņemšanas dienas. 
8.5. Līgumsoda samaksa neatbrīvo Līdzējus no Līgumā noteikto saistību pilnīgas izpildes.
8.6. Pasūtītājam ir tiesības, ieskaita kārtībā, samazināt maksājamo naudas summu Izpildītājam, kas paredzēta par Pakalpojuma sniegšanu, tādā apmērā, kādā ir aprēķinātā līgumsodu summa.

9. STRĪDU IZŠĶIRŠANAS KĀRTĪ BA
9.1. Līguma noteikumu vai Līgumā noteikto saistību pārkāpšanas, nepildīšanas vai nepienācīgas pildīšanas gadījumā, kā arī, ja rodas strīds sakarā ar Līgumu, Līdzēji apņemas rīkot tikšanās un labticīgi apspriest strīdu, meklēt tā atrisinājumu un censties to atrisināt pirms strīda nodošanas izšķiršanai Latvijas Republikas tiesu instancēs. 
9.2. Ja strīds nav atrisināts 30 (trīsdesmit) dienu laikā no tā rašanās brīža, katrs no Līdzējiem ir tiesīgs iesniegt šo strīdu iztiesāšanai Latvijas Republikas tiesu instancēs pēc piekritības.

10. NEPĀRVARAMA VARA
10.1. Līdzējs tiek atbrīvota no atbildības par pilnīgu vai daļēju pienākumu nepildīšanu, ja tam par pamatu bijusi nepārvarama vara, kas radusies šī līguma darbības laikā, ārkārtējas situācijas izveidošanās rezultātā, kuru puse nevarēja paredzēt vai novērst ar saprātīgiem pasākumiem. 
10.2. Ja iestājas Līguma 10.1.punktā norādītie apstākļi, Līdzējam bez kavēšanās jāpaziņo par to otram Līdzējam (vēlams rakstiski). Paziņojumam jāraksturo apstākļi, kā arī to ietekmes vērtējums attiecībā par savu pienākumu izpildi saskaņā ar šo līgumu un izpildes termiņu. Paziņojumā jānorāda termiņš, kurā paredzams izpildīt šajā līgumā paredzētos pienākumus.
10.3. Ja kāds no Līdzējiem nepaziņo otram Līdzējam par Līguma 10.1.punktā paredzētajiem apstākļiem, tad tam jāatlīdzina otram Līdzējam visus zaudējumus, kas radušies sakarā ar Līguma saistību nepildīšanu.
10.4. Gadījumos, kas paredzēti Līguma 10.1.punktā, šī Līguma izpildes termiņš tiek novirzīts atbilstoši tam, cik ilgi darbojas šie apstākļi vai to sekas.
10.5. Gadījumos, kad Līguma 10.1.punktā minētie apstākļi ilgst ilgāk par 2 (diviem) mēnešiem, vai pie to iestāšanās kļūst skaidrs, ka tie ilgs ilgāk par 2 (diviem) mēnešiem, vai arī šo apstākļu dēļ vajadzība pēc Izpildītāja pakalpojumiem kļūst nevajadzīga vai neiespējama un attiecīgais Līdzējs nevēlas turpināt šī Līguma darbību nepārvaramas varas apstākļu dēļ, šis Līgums tiek lauzts un Pasūtītājs veic norēķinus par faktiski izpildītajiem Pakalpojumiem.

11. PĀRĒJIE NOTEIKUMI
11.1. Līgums pilnībā apliecina Līdzēju vienošanos. Nekādi mutiski papildinājumi netiks uzskatīti par Līguma noteikumiem.
11.2. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību. Ja kāds no Līguma punktiem ir vai kļūst pretrunā ar Latvijas Republikas normatīvajiem aktiem, tas nav par iemeslu pārējo Līguma punktu neievērošanai vai Līguma izbeigšanai pirms termiņa. 
Ja kāds no Līguma noteikumiem nonāk pretrunā ar Latvijas Republikas normatīvo aktu prasībām sakarā ar grozījumiem Latvijas Republikas normatīvajos aktos, Līdzējiem ir pienākums bez kavēšanās izdarīt attiecīgus grozījumus vai papildinājumus Līgumā, lai novērstu pretrunas starp Līguma noteikumiem un Latvijas Republikas normatīvajiem aktiem. 
Līdz attiecīgo Līguma grozījumu vai papildinājumu spēkā stāšanās brīdim Līdzēji, pildot Līgumā noteiktās saistības, nepiemēro tos Līguma punktus, kuri ir pretrunā ar Latvijas Republikas normatīvo aktu prasībām, bet rīkojas saskaņā ar Latvijas Republikas normatīvo aktu prasībām.
11.3. Lai nodrošinātu pienācīgu ar Līgumu noteikto saistību izpildi, Līdzējiem ir pienākums 10 (desmit) dienu laikā rakstiski brīdināt vienai otru par savas adreses vai citu rekvizītu maiņu. Līdzējs, kas neizpilda šo pienākumu, ir atbildīga par zaudējumiem, kas viņai vai otram Līdzējam šajā sakarā var rasties.
11.4. Ja Līguma parakstītājs tā noslēgšanas brīdī nav bijis pilnvarots pārstāvēt Līdzēju, par kuras pārstāvi viņš uzdodas, tad viņš uzņemas pats - kā fiziska persona visas saistības, kas izriet no parakstītā Līguma un atbild par to ar visu savu mantu.
11.5. Papildus Līgumam, Līdzēji apņemas parakstīt arī citus nepieciešamos dokumentus un veikt visas darbības, kas ir pamatotas un nepieciešamas, lai veicinātu Līguma pienācīgu izpildi, tā mērķa sasniegšanu un Līdzēju tiesību realizēšanu.
11.6. Pasūtītāja pārstāvis – _____________________, tālruņa Nr. _________, e-pasta adrese: _________________.
Pasūtītāja pārstāvis – persona, kura ir atbildīga par līguma izpildi, pieņemšanas-nodošanas akta parakstīšanu un citu jautājumu risināšanu saistībā ar Līguma izpildi.
11.7. Izpildītāja pārstāvis _______________________, tālruņa Nr.__________, e-pasta adrese: __________.
11.8. Līdzēju pārstāvji ir atbildīgi par Līgumā izpildes uzraudzīšanu, tai skaitā, par Pakalpojuma pieņemšanas – nodošanas akta noformēšanu, iesniegšanu un parakstīšanu atbilstoši šā Līguma prasībām, savlaicīgu rēķinu iesniegšanu un pieņemšanu, apstiprināšanu un nodošanu apmaksai, defekta akta parakstīšanu.
11.9. Līdzēju savstarpējie paziņojumi veicami rakstiski un ir spēkā no brīža, kad tas nogādāts adresātam.
Līdzēju paziņojumi ir nosūtāmi pa pastu pēc Līgumā norādītajām Līdzēju adresēm korespondences saņemšanai, un ir uzskatāms, ka Līdzējs ir saņēmis paziņojumu septītajā dienā pēc tā izsūtīšanas, ja Līgumā nav noteikts citādāk, vai kā elektroniskie dokumenti, kas sagatavoti un parakstīti atbilstoši Elektronisko dokumentu likumam. 
Izpildītājs apņemas pieņemt Pasūtītāja sagatavotus elektroniskos dokumentus, kas parakstīti ar drošu elektronisko parakstu un nosūtīti uz Izpildītāja elektroniskā pasta adresi. 
Mainoties Līdzēja juridiskajai adresei vai adresei korespondences saņemšanai, Līdzējs par to nekavējoties, bet ne vēlāk kā 3 (trīs) dienu laikā paziņo otram Līdzējam. 
Ja Līdzējs par juridiskās adreses vai adreses korespondences saņemšanai maiņu nav paziņojis otram Līdzējam vai nav to izdarījis savlaicīgi, tad otra Līdzēja paziņojumi tiek uzskatīti par nosūtītiem.
11.10. Līgums ir sagatavots latviešu valodā elektroniskajā vidē.
11.11. Parakstot Līgumu, Līdzēji apliecina, ka ir iepazinušies ar Līguma noteikumiem, un apņemas tos pildīt un ievērot.

12. LĪDZĒJU JURIDISKĀS ADRESES UN REKVIZĪTI
	Pasūtītājs
	Izpildītājs

	Siguldas novada pašvaldība
Reģ. Nr. 90000048152
Juridiskā adrese: Pils iela 16, Sigulda,
Siguldas novadā, LV-2150
Banka: AS “SEB Banka” Siguldas filiāle
Konts: LV15UNLA0027800130404
e-pasta adrese:  pasts@sigulda.lv 
	 ________________
Reģ. Nr. _______________________________
Juridiskā adrese:_________________________
______________________________________
Banka: ________________________________
Konts: ________________________________
e-pasta adrese: __________________________

